Ehdotus neuvoston asetukseksi määritetyillä alueilla tuotettuja laatuviinejä koskevista erityissäännöksistä annetun asetuksen (ETY) N:o 823/87 muuttamisesta



Virallinen lehti nro C 015 , 20/01/1996 s. 0005



Ehdotus neuvoston asetukseksi määritetyillä alueilla tuotettuja laatuviinejä koskevista erityissäännöksistä annetun asetuksen (ETY) N:o 823/87 muuttamisesta (96/C 15/06) KOM(95) 506 lopull. - 95/0266(CNS) (Komission esittämä 3 päivänä marraskuuta 1995) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan ja erityisesti sen 129 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alkoholin ja alkoholijuomien valmisteverojen rakenteiden yhdenmukaistamisesta annetun direktiivin 92/83/ETY 18 artiklaan liittyvän Yhdistyneen kuningaskunnan ja Espanjan kuningaskunnan välisen sopimuksen ja siihen liittyvät julistukset (1) ja erityisesti sen ii kohdan ensimmäisen alakohdan, sekä katsoo, että Espanjan ja Portugalin liittymisasiakirjan 129 artiklan mukaan yhdistettyjä nimityksiä "British Sherry", "Irish Sherry" ja "Cyprus Sherry" saa käyttää Yhdistyneen kuningaskunnan ja Irlannin alueella 31 päivään joulukuuta 1995 asti, kyseiset juomat eivät ole viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (2), sellaisena kuin se on viimeksi muutettuna asetuksella (EY) N:o 3290/94 (3), liitteessä I olevassa 10 kohdassa annetussa määritelmässä tarkoitettuja viinejä, määritetyillä alueilla tuotettuja laatuviinejä koskevista erityissäännöksistä 16 päivänä maaliskuuta 1987 annetun neuvoston asetuksen (ETY) N:o 823/87 (4), sellaisena kuin se on viimeksi muutettuna asetuksella (ETY) N:o 3846/91 (5), 15 artiklan 5 kohdassa säädetään, että muun juoman kuin viinin tai rypälemehun kuvauksessa ei voida käyttää määritetyn alueen nimeä, jota tarkoitetaan 3 artiklassa ja 1 artiklan kolmannen alakohdan mukaisesti laaditussa luettelossa yhteisön, sellaisena kuin se oli 1 päivänä tammikuuta 1981, tma-laatuviinien osalta; viittauksella viimeksi mainittuun päivämäärään on tarkoitus perustella "Sherry"-nimityksen käyttö Yhdistyneessä kuningaskunnassa sekä Irlannissa tuotteesta, joka ei ole "Sherry" eikä "Xeres" eikä myöskään Espanjassa olevalta Jerez de la Fronteran määritetyltä alueelta lähtöisin oleva "Jeres"; on syytä vastedes poistaa kyseinen viittaus Espanjan ja Portugalin liittymisasiakirjan 129 artiklasta johtuvan poikkeusjärjestelyn lakkauttamiseksi ja antaa näin kuluttajille asianmukaista tietoa sekä varmistaa kyseisen määritetyn alueen viinintuottajien oikeuksien ja etujen riitävä suoja, ja sellaisten viinialaan kuulumattomien juomien sekä kyseisten juomien valmistukseen käytettävien tiettyjen raaka-aineiden, joita kuvataan tavallisesti viinien kuvauksessa käytettävillä merkinnöillä, kaupan pitäminen saattaa näin kuvatun tuotteen laadun ja alkuperän osalta olla kuluttajan kannalta harhaanjohtava sekä loukata viinintuottajien etuja ja oikeuksia, ON ANTANUT TÄMÄN ASETUKSEN: 1 artikla Muutetaan asetus (ETY) N:o 823/87 seuraavasti: Korvataan 15 artiklan 5 kohdan ensimmäinen alakohta seuraavasti: "5. Muun juoman kuin viinin tai rypälemehun kuvauksessa ei voida käyttää - määritetyn alueen nimeä, jota tarkoitetaan 3 artiklassa ja 1 artiklan kolmannen alakohdan mukaisesti laaditussa luettelossa, - 4 artiklassa tarkoitettua viiniköynnöslajikkeen nimeä, - 2 kohdassa tarkoitettua perinteistä erityismerkintää tai jos jäsenvaltio asetuksen (ETY) N:o 822/87 72 artiklan 1 kohdan mukaisesti annettujen yhteisön säännösten mukaisesti on varannut nämä viinin kuvaukseen, - määritettyä aluetta pienemmän maantieteellisen yksikön nimeä tai - perinteistä lisämerkintää, jollei kyseisistä juomista käytetä niiden alkuperämaassa hyväksyttyä maantieteellistä merkintää." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) ETY N:o L 316, 31.10.1992, s. 28 (2) ETY N:o L 84, 27.3.1987, s. 1 (3) ETY N:o L 349, 31.12.1994, s. 105 (4) ETY N:o L 84, 27.3.1987, s. 59 (5) ETY N:o L 368, 31.12.1991, s. 3